צילה ירון

צילה ירון (1948 – 2024) הייתה אספנית אמנות ישראלית, פילנתרופית ומעצבת ישראלית. היא פעלה לקידום האמנות הישראלית במספר מוזיאונים תוך סיוע ותמיכה כלכלית באמנים צעירים.

 ביוגרפיה 

ממוזער|בית משפחת וינר ב-Erlauf, Austria
ירון נולדה ברחובות, הוריה נמלטו מאירופה לאחר עליית הנאצים לשלטון. בוגרת בית הספר תמ"ר ותנועת השומר הצעיר בעיר ובוגרת החוג לאמנות וספרות עברית באוניברסיטה העברית בירושלים. הייתה נשואה לגיורא ירון, ואם לשלושה ילדים. התגוררה בקיסריה.

 אוסף האמנות 
ממוזער|מאוסף האמנות בביתה
עוד בהיותה סטודנטית החלה ירון לרכוש יצירות אמנות למרות מצבה הכלכלי המוגבל. במהלך השנים בנתה אוסף גדול של אמנות ישראלית. מבקר האמנות גדעון עפרת תיאר את האוסף כשילוב של "עין ולב", המכיל מגוון סגנונות אמנותיים. הציירת חן שיש הגדירה את ירון כ"אספנית רומנטית" שיצרה עולם של הרפתקאות בנופים חושניים ופראיים. האוסף של ירון תואם את ההגדרה מוציאים לאור מכניסים אל החושך, בהרצאתה של דר' מילי פרי. אוסף האמנות של צילה כלל סגנונות וזרמים שונים. יש בו ציור מקום, אופקים חדשים, ציור ביתי, ציור חופשי, ציור פיגורטיבי־אקספרסיבי, ציור עכשווי, תצלומים ופיסול. האוסף שגיבשה הוא בעל איכויות מגוונות. הקשרים בין היצירות מעצימים את איכותו של האוסף, והם קריטריון חשוב באסטרטגיית האספנות של האספנים.

צילה ראתה באמנות חלק בלתי נפרד מעולמה, היא העמיקה בלמידה, קשרה קשרים קרובים עם אמנים, ליוותה תהליכי יצירה ובחרה להשקיע באמנות המקומית. ההחלטה להתמקד באמנות ישראלית הייתה מתוך מחויבות לתרבות המקום, נופיו, צמחיו ודמויותיו.

האוסף שהותירה צילה אחריה מהווה תרומה לשדה האמנות, באמצעותו ישומרו פרקים חשובים בתרבות הישראלית. מורשתה תמשיך להדהד גם לאחר לכתה.

 קידום אמנות ישראלית 
 אמנים צעירים 
ירון סייעה ותמכה כלכלית באמנים צעירים, וחיברה בין יצירותיהם לקהלים שונים. ביניהם הציירת מיכל ממיט-וורקה.
 תמיכה באמנות 
ירון הייתה שותפה להקמת קרן למחקר של האמנות הישראלית באוניברסיטת תל אביב. היא הייתה חברה בוועדת הרכישה של מוזיאון ישראל וחברת מוזיאון תל אביב לאמנות, שם תרמה לקיום תערוכות והפקת קטלוגים. בנוסף, הייתה שותפה בקבוצת הרכישה בוחרים אמנות במוזיאון תל אביב.

 אמנות ישראלית בהודו 
ירון פעלה לקידום המודעות ליצירה הישראלית גם בקרב אנשי עסקים הודים, במקביל לפעילותו של בעלה גיורא ירון, בפורום ההודי-ישראלי לשיתוף פעולה כלכלי ואקדמי.

 הנצחה 
 פרס צילה ירון 
לאחר פטירתה של ירון, הוקם פרס על שמה בשיתוף מוזיאון תל אביב לאמנות והמשכן לאמנות עין חרוד. הפרס בשנה הראשונה היה על סך 150,000 ש"ח ובשנתו השנייה הועלה ל-200,000 ש"ח, המתחלקים בין אמן ושני המוזיאונים. הפרס יוענק כל שנה לאמן ישראלי מבטיח, החי ופועל בישראל. ועדת שיפוט של הפרס כוללת את רבקה סקר יו"ר ארטיס, מירה לפידות ואבי לובין. הפרס השנתי על שם צילה ירון משלב שיתוף פעולה מיוחד בין מוזיאון תל אביב לאמנות והמשכן לאמנות בעין חרוד. הפרס נועד לאפשר לאמנים יצירה ללא דאגות כלכליות למשך שנה.

האמנית יהודית סספורטס, אמנית רב תחומית ומרצה בכירה במחלקה לאמנות ובתוכנית לתואר שני בבצלאל, זכתה בפרס לשנת 2024.
ממוזער|רבקה סקר בטקס הענקת פרס צילה ירון 2025
ב-2025 מוענק הפרס לאתי אברג'ל, אמנית מיצב ופיסול. ועדת הפרס קיבלה המלצות משמונה מומחים: ד"ר גליה בר אור, דלית מתתיהו, ד"ר אירנה גורדון אוצרת ראשית במוזיאון פתח תקווה, איה מירון, סאלי הפטל נווה, שיר מלר-ימגוצ'י אוצרת מוזיאון וילפריד ישראל, ד"ר חוסני אל'חטיב שחאדה חוקר ומרצה, רן קסמי אילן אוצר ומנהל משכן האמנים בהרצליה.

 ספר 
לאחר פטירתה הופק ספר אמנות ישראלית ובו צילומי פרטי האמנות שאספה. בספר האוסף של צילה ירון (אמנות ישראלית – אוסף צילה ירון, 2024) מוצגים הסגנונות מהזרמים השונים של עבודות אמנות שאספה.

 קרן רכישה 
ממוזער|צילה 2024-כארים אבו שאקרה
מוזיאון רמת גן מייסד קרן רכישה חדשה לרכישת יצירות אמנות ישראלית. הקרן תיקרא על שם צילה ירון ותוקדש לרכישת אמנות ישראלית עבור אוסף הקבע של המוזיאון.

 תערוכת האוסף 
במוזיאון רמת גן מוצגת תערוכה "בצלמה ובדמותה", הכוללת יצירות מתוך אוסף האמנות של ירון. באוסף קיימים מוטיבים חזותיים ותמטיים חוזרים הכוללים תיאורי נשים וציורי נוף לצד ייצוגים של טבע מבוית ושל צמחייה ביתית. פלח משמעותי באוסף מוקדש למופשט הישראלי.ממוזער| Zila Yaron Collection 2025
ממוזער

 ספרים שערכה 
 אורלי רובינזון, צילה ירון, עיצוב מבראשית, הוצאת ידיעות אחרונות, 2011.
 אורלי רובינזון, צילה ירון, לגור בתל אביב, אדריכלות, עיצוב, סגנון חיים, הוצאת מודן, 2012.

 לקריאה נוספת 
מילי פרי, מוציאים לאור מכניסים לחושך - אספנות פרטית של אמנות ישראלית, מקורות, השפעות ודפוסי פעולה

קישורים חיצוניים

 דר' מילי פרי בהרצאה על אספני אמנות מתוך חותרות בשדה 2025 - מפגש עם האספניות המשפיעות ביותר באמנות הישראלית
 זיווה קורט, בצלמה ובדמותה: עבודות מאוסף צילה ירון, אוצרת: שרי גולן, עוזרת אוצרת: דינה יקרסון, עוזרת מחקר: נטע לנצמן, מוזיאון רמת גן לאמנות ישראלית, יולי 2025

 הערות שוליים 

קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:אספני אמנות ישראלים
קטגוריה:קיסריה: אישים
קטגוריה:אישים הקבורים בבית הקברות בקיסריה
קטגוריה:נדבניות ישראליות
קטגוריה:ישראליות שנולדו ב-1948
קטגוריה:ישראלים שנולדו ב-1948